text: बांग्लादेश को दो दो टेस्ट मैचों की श्रृंखला के लिए जिम्बाब्वे और वेस्टइंडीज की मेजबानी करनी है। इंग्लैंड की टीम श्रीलंका के खिलाफ पहले तीन टेस्ट मैच के लिये गाले रवाना होगी जबकि संयुक्त अरब अमीरात में पाकिस्तान और न्यूजीलैंड के बीच तीन टेस्ट मैचों की सीरीज खेली जाएगी। बांग्लादेश की टीम वेस्टइंडीज को हटाकर आठवें स्थान पर पहुंच सकती है लेकिन इसके लिये उन्हें चारों टेस्ट मैच जीतने होंगे। इंग्लैंड की टीम भी दूसरे स्थान पर पहुंच सकती है और इसके लिये उसे श्रृंखला जीतनी होगी।